Diari Oficial de la Generalitat Valenciana


Sumari del DOGV 6694, del 18-01-2012 (2011/13992)

Notificació de la sentència dictada en el judici verbal número 60/2008.
-----------------------------------------------------------------------

### Dades del document

Número de DOGV
:   6694

Data del DOGV
:   18-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2011/13013


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència dictada en el judici verbal número 60/2008. [2011/13346]  
Judici verbal 000060/2008  
De: Caixa d'Estalvis de València, Castelló i Alacant.  
Procuradora: Elia Peña Chordá.  
Contra: Paul Cristian Ioja.  
Procurador/a: -  
En aquest procediment verbal seguit a instàncies de Caixa d'Estalvis de València, Castelló i Alacant, contra Paul Cristian Ioja, s'ha dictat la sentència que, literalment, és com segueix:  
«Sentència número 118/2008  
Castelló de la Plana, 26 de maig de 2008  
Sofía Díaz García, magistrada jutgessa del Jutjat de Primera Instància número 1 d'aquesta ciutat i partit judicial, he vist les precedents actuacions de judici verbal, registrades amb el número 60/2008, instades per la procuradora Elia Peña Chordá, en nom i representació de Caixa d'Estalvis de València, Castelló i Alacant (Bancaixa), assistida pel lletrat Óscar Mercé, contra Paul Cristian Ioja, per a reclamar una quantitat, i resolc:  
Antecedents de fet  
Primer. El procurador de la part actora va interposar una demanda que va correspondre per torn de repartiment a aquest Jutjat, on s'exposava que en data 14 de març de 2003 l'actora i el demandat van subscriure un contracte de targeta Visa pel qual s'establia un crèdit de 3.000 euros en la seua utilització, pagament mitjançant l'amortització mensual de 90 euros, una quota per renovació de 25 euros més els interessos del 12 per cent sobre el saldo ajornat i el 18 per cent d'interessos de demora. El demandat no ha complit les obligacions del contracte que havia subscrit; és a dir reemborsar en el compte i en les dates pactades les disposicions efectuades, de manera que en data 1 de novembre de 2007 devia 2.240,34 euros, que a través d'aquesta demanda es reclamen.  
Segon. Una vegada admesa a tràmit la demanda, mitjançant la interlocutòria de data 23 de gener de 2008 es van citar les parts a la vista, que va tindre lloc el dia 20 de maig de 2008, en què va comparéixer l'actor, que va ratificar la demanda, però no ho va fer així el demandat, el qual va ser declarat en rebel·lia.  
Una vegada rebut el plet a prova i després de practicar la que va ser admesa, van quedar les actuacions concluses per a dictar sentència.  
Tercer. En la substanciació d'aquest procediment s'han observat totes les formalitats de l'ordre processal.  
Fonaments jurídics  
Primer. En aquesta relació juridicoprocessal, la part actora va exercir una acció de reclamació d'una quantitat a l'empara dels articles 1254 i següents del Codi Civil.  
De la prova practicada en las actuacions, consistent en una prova documental adjunta a la demanda, s'acredita que en data 14 de març de 2003 l'actora i el demandat van subscriure un contracte de targeta Visa pel qual s'establia un crèdit de 3.000 euros en la seua utilització, pagament mitjançant l'amortització mensual de 90 euros, una quota per renovació de 25 euros més els interessos del 12 per cent sobre el saldo ajornat i el 18 per cent d'interessos de demora. El demandat, tanmateix, no ha reemborsat al banc les quantitats de què ha disposat, de manera que en data 1 de novembre de 2007 el saldo deutor pujava a 2.249,34 euros; en conseqüència, la demanda ha de ser estimada.  
La part actora va sol·licitar una prova d'interrogatori sobre la demandada, que no va comparéixer. En conseqüència hi és aplicable l'article 304 de la Llei d'Enjudiciament Civil; és a dir, que puguen considerar-se reconeguts els fets en què aquesta part haguera intervingut personalment i que si es fixen com a certs li són completament perjudicials. Per això, en consideració a la prova practicada i d'acord amb l'article esmentat, s'entenen acreditats els fets exposats en la demanda i, en concret, el deute reclamat.  
Segon. De conformitat amb l'article 394 de la Llei d'Enjudiciament Civil, les costes d'aquest procés s'imposen a la part demandada.  
  
Vistos els preceptes legals esmentats, concordants i altres aplicables de manera especial i general al cas d'actuacions,  
Dispositiva  
Estime la demanda interposada per la procuradora Elia Peña Chordá, en nom i representació de Bancaixa, i condemne Paul Cristian Ioja a pagar a l'actor la quantitat de 2.240,34 euros més els interessos pactats, i amb la imposició expressa de les costes causades.  
  
Notifiqueu aquesta resolució a les parts i indiqueu-los que contra aquesta es podrà interposar un recurs d'apel·lació dins del termini de cinc dies des que es notifique d'aquesta resolució, recurs que es prepararà davant aquest mateix Jutjat per a remetre'l posteriorment davant de l'Audiència Provincial, en la forma previnguda en els articles 457 i següents de la Llei d'Enjudiciament Civil.  
Expediu una testimoniança d'aquesta resolució perquè conste en les actuacions, i que es duga l'original al llibre de sentències.  
Aquesta és la meua sentència, que pronuncie, mane i firme.  
Publicació. La sentència anterior ha sigut donada, llegida i publicada per la jutgessa que la va dictar, mentre celebrava audiència pública en el mateix dia de la data. Jo, la secretària judicial, en done fe.  
Castelló de la Plana, 26 de maig de 2008».  
I atés que el demandat esmentat, Paul Cristian Ioja, es troba en parador desconegut, s'expedeix aquest edicte a fi que valga de notificació de forma deguda.  
  
Castelló de la Plana, 29 de juliol de 2011.- La secretària judicial: Miriam Muñoz Peiró.